Diari Oficial de la Generalitat Valenciana


Sumari del DOGV 5884, del 03-11-2008 (2008/12027)

RESOLUCIÓ de 28 de març de 2008, de la Direcció General per al Canvi Climàtic, per la qual s'atorga a Sivimar, SL l'autorització ambiental integrada per a una explotació avícola d'engreixament de pollastres al terme municipal d'Utiel.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12123


Data del document
:   28-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Utiel
    * ocell de corral
    * explotació agrària
    * empresa privada

RESOLUCIÓ de 28 de març de 2008, de la Direcció General per al Canvi Climàtic, per la qual s'atorga a Sivimar, SL l'autorització ambiental integrada per a una explotació avícola d'engreixament de pollastres al terme municipal d'Utiel. [2008/12144]  
Vistos els documents que es troben en l'expedient 056/06 IPPC, instruït a instàncies de José Ignacio Vilches Marco, en representació de Sivimar, SL a fi d'obtenir l'autorització ambiental integrada per a una explotació avícola d'engreixament de pollastres, al terme municipal d'Utiel, s'emet aquesta resolució de conformitat amb els següents  
Antecedents de fet  
Primer. Amb data 20 d'abril de 2006, José Ignacio Vilches Marco, en representació de la mercantil Sivimar, SL amb CIF B-96410030 i domicili a la plaça de la Legió Espanyola, núm. 2, pta. 1, de València, presenta a la Conselleria de Territori i Habitatge una sol·licitud d'autorització ambiental integrada per a l'explotació avícola d'engreixament de pollastres, que es detalla en l'annex I.  
A la sol·licitud s'adjunta una còpia de l'informe de compatibilitat urbanística expedit per l'Ajuntament d'Utiel en data 1 de febrer de 2006.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 17 d'octubre de 2006, es rep un informe de l'Ajuntament d'Utiel en el qual es fa constar la idoneïtat de la documentació presentada.  
Quart. Amb dates 16 de maig, 7 d'agost i 8 de novembre de 2006, i 7 de maig de 2007, la Conselleria de Territori i Habitatge requereix nova documentació, la qual es presenta amb dates 24 de maig, 12 de setembre, 17 i 31 d'octubre i 28 de novembre de 2006, i 6 de febrer i 25 de maig de 2007.  
Cinqué. Amb data 9 de febrer de 2007, se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (núm. 5447).  
Durant aquest període no es presenten al·legacions al projecte, ni a aquesta Conselleria ni a l'Ajuntament d'Utiel. En l'expedient consta el certificat de la informació pública.  
Sisé. Amb data 13 de març de 2008, es rep l'informe favorable de la Confederació Hidrogràfica del Xúquer, en el qual s'estableixen una sèrie de condicions que més endavant s'enumeren, el compliment de les quals garantirà de manera suficient la inexistència d'abocament d'aigües residuals a domini públic hidràulic.  
Seté. Transcorregut el termini d'informació pública, amb data 26 de juny de 2007, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots els aspectes que siguen de la seua competència.  
Vuité. En data 31 d'octubre de 2007, es rep un informe de l'Ajuntament d'Utiel sobre els aspectes de la seua competència.  
Nové. Amb data 13 d'agost de 2007, es rep un informe de la Conselleria d'Agricultura, Pesca i Alimentació, en el qual s'informa que la ubicació de l'obra és idònia per a l'adequada explotació ramadera que es pretén i, segons el projecte presentat, les instal·lacions compleixen el que disposa la Llei 6/2003, de ramaderia de la Comunitat Valenciana, el Decret 76/1995 pel qual es crea la llista d'explotacions ramaderes i es dicten normes relatives a la documentació i l'ordenació sanitària en l'àmbit territorial de la Comunitat Valenciana, i l'Ordre de 14 de febrer de 1996, per la qual s'estableixen normes zootècniques i de documentació zoosanitària, com també el RD 1084/2005 i la resta de normativa sectorial.  
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.  
Deu. Amb data 3 de setembre de 2007, la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental i sense perjudici de la prèvia obtenció de les autoritzacions sectorials que se li apliquen, l'activitat avícola d'engreixament, situada al polígon 13, parcel·les 745, 746, 766, 770, 774, 786 i 787, del terme municipal d'Utiel (València) promoguda per Sivimar, SL sempre que es desenvolupe d'acord amb les previsions de l'estudi d'impacte ambiental i les condicions i modificacions que s'indiquen en l'annex II d'aquesta resolució.  
Onze. Amb data 25 de març de 2008, es realitza el tràmit d'audiència a l'interessat.  
Dotze. Amb data 25 de març de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 056/06 IPPC de sol·licitud d'autorització ambiental integrada, promogut per Sivimar, SL.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de Prevenció de la Contaminació i Qualitat Ambiental, per la qual es desenvolupa en l'àmbit de la Comunitat Valenciana la Llei 16/2002, de Prevenció i Control Integrats de la Contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.a de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànic bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del cap del Servei de Control Integrat de la Contaminació, amb el vistiplau del cap d'Àrea de Qualitat Ambiental, resolc:  
Primer. Concedir a Sivimar, SL l'autorització ambiental integrada per a l'explotació avícola d'engreixament, relativa al Projecte bàsic d'autorització ambiental integrada per a l'ampliació d'una explotació avícola d'engreixament a Utiel, ubicada al polígon 13, parcel·les 745, 746, 766, 770, 774, 786 i 787 del terme municipal d'Utiel (València), la qual queda inscrita en el Registre General d'Instal·lacions IPPC de la Comunitat Valenciana amb el número 147-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 31.476,79 kg/any  
Amoníac total 113.929,92 kg/any  
Òxid nitrós total 2.029,68 kg/any  
Respecte als cremadors de gas propà emprats per a la calefacció dels pollets durant les primeres setmanes del cicle, es duran a terme les tasques de manteniment i revisió necessàries que n'asseguren el funcionament correcte, de manera que s'eviten males combustions que generen excés d'emissió de monòxid de carboni i incremats.   
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat, de Protecció contra la Contaminació Acústica, i el Decret 266/2004, de 3 de desembre, del Consell, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, es compliran els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.  
Se'ls concedeix un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de la factoria la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13063, limitant-los, a les zones residencials d'afecció, el percentil 98 de les mitjanes horàries al llarg d'un any, a 5 unitats d'olor.  
4. Abocaments   
4.1. Aigües residuals  
L'activitat no genera efluents líquids, ja que tant l'aigua de neteja com l'excés d'humitat de les dejeccions s'elimina per evaporació a través de la ventilació forçada de la instal·lació.  
Les aigües residuals domèstiques s'hauran d'emmagatzemar en un depòsit estanc i impermeable per a la posterior retirada per un gestor autoritzat i seran abocades a una estació depuradora. S'haurà de clausurar la fossa sèptica amb un pou clarificador i un filtre biològic existent.  
Se'ls concedeix un termini de tres mesos, a partir de la concessió de l'autorització ambiental integrada, perquè presenten:  
- certificat de l'execució de les obres de clausura de la fossa sèptica actual  
- certificat d'impermeabilitat i estanquitat de la bassa o del depòsit d'emmagatzemament d'aigües residuals  
- còpia compulsada del contracte subscrit amb una empresa gestora de l'extracció de les aigües residuals  
- autorització de l'ens encarregat de la gestió de la depuradora de destinació.  
D'aquesta manera, es garanteix la inexistència d'abocament d'aigües residuals a domini públic hidràulic (abocament zero).  
4.2. Aigües pluvials  
No es considera necessari cap sistema per a la recollida o canalització d'aigües pluvials. Queda prohibit l'abocament directe o indirecte de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb els purins.  
5. Protecció del sòl i de les aigües subterrànies  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
La gestió dels fems de l'explotació està subjecta a les condicions fixades en la Llei 6/2003, de 4 de març, de ramaderia, com també a qualsevol altra normativa que s'hi aprove.  
La instal·lació disposarà en cadascuna de les noves naus, a l'igual de les actuals, d'un femer estanc i impermeable, amb un pendent cap a una fossa de recollida de lixiviats, situats als extrems de les naus. Aquests solament s'utilitzaran en el cas que en el moment de retirada del fem, en realitzar el buidatge sanitari, no hi estiguen els camions de transport del fem.  
Els fems produïts en les noves naus, a l'igual dels de l'explotació existent, seran retirats per una empresa que s'encarregarà de la seua gestió com a esmena orgànica. L'explotació disposa actualment de contracte de retirada de fem per a les sis naus existents, que haurà de ser ampliat i presentat en aquesta Conselleria una vegada finalitzada l'ampliació prevista en la instal·lació.  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
La Llei 10/1998, de residus i la Llei 10/2000, de residus de la Comunitat Valenciana seran aplicables de manera supletòria a la normativa sectorial per a la gestió de subproductes animals (animals morts i desperdicis d'origen animal) que es regiran pel Reglament 1774/2002, del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació es detalla i la capacitat total de l'explotació detallada en l'annex I siga de 304.300 aus.  
En el termini de tres mesos s'haurà de presentar davant la Direcció General per al Canvi Climàtic una fotocòpia del document acreditatiu de l'acceptació a l'ecoparc dels tubs fluorescents per part de l'Ajuntament d'Utiel i els documents d'acceptació de la resta de residus declarats.  
L'esmentat centre productiu queda inscrit en el Registre de Petits Productors de Residus Perillosos de la Comunitat Valenciana.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió. Es considera adequat el lliurament a l'ecoparc d'Utiel d'alguns d'aquests residus (tubs fluorescents) tenint en compte que es generen quantitats irrellevants, que no procedeixen directament de l'activitat principal de l'empresa i sempre que s'autoritze expressament l'esmentat lliurament per part de l'Ajuntament. En tot cas, els lliuraments periòdics d'aquests residus a l'ecoparc hauran de quedar registrats per mitjà de un document expedit per l'empresa explotadora de la instal·lació. Se li concedeix un termini de tres mesos, a partir de la concessió de l'autorització ambiental integrada, perquè presente la corresponent autorització expedida per l'Ajuntament d'Utiel.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals.  
S'haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4ª (DOGV 15/12/2000) (article 45 i disposició addicional 4ª).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions o la destinació dels residus generats, haurà de ser comunicada.  
Els animals morts tindran la consideració de material de la categoria 2, d'acord amb el que estableix el Reglament CE 1774/2002, com també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, s'identificaran i s'eliminaran segons el que estableix l'esmentat reglament.  
Finalment, s'haurà de portar un registre documental relatiu a la producció i utilització de fem (en el qual figuren la quantitat, naturalesa, origen, destinació, freqüència de recollida, mitjà de transport i el mètode de valoració o eliminació del fem gestionat) i la retirada per una empresa autoritzada de les baixes animals generades en l'explotació.  
7. Mesures que s'han d'adoptar en situacions diferents a les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
Es compliran les condicions establides en la declaració d'impacte ambiental emesa per la directora general de Gestiò del Medi Natural, de data 3 de setembre de 2007, que s'adjunten en l'annex II d'aquesta resolució.  
9. Altres condicions  
L'explotació i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
Abans de l'inici de l'activitat ampliada, s'haurà de registrar l'ampliació de l'explotació a l'efecte del compliment dels articles 3.8 i 4.1 del Reial decret 479/2004, pel qual s'estableix i regula el Registre General d'Explotacions Ramaderes.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
10. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior i específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta conselleria, sense perjuidic de l'obtenció de les llicències d'obres que resulten necessàries, de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat i a la resta de documentació tècnica presentada.  
- certificats tècnics exigits per les normatives sectorials aplicables segons el tipus d'activitat.  
- informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en els quals s'acredite el compliment del contingut de l'autorització ambiental integrada.  
La documentació indicada serà revisada per l'administració a fi de comprovar la seua adequació i poder emetre la corresponent resolució d'autorització d'inici de l'activitat. Tot això, sense perjuidici de la labor d'inspecció i vigilància que puga dur a terme l'òrgan ambiental que ha concedit aquesta autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
València, 28 de març de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
Sivimar, SL disposa d'una explotació avícola d'engreixament de pollastres al terme municipal d'Utiel (València), composta per nou naus existents amb capacitat per a 202.300 aus, que desitja ampliar amb tres noves naus amb capacitat per a 102.000 aus, per la qual cosa la capacitat total de l'explotació després de l'ampliació serà de 304.300 aus.  
En el procés de l'activitat de producció de pollastres de carn, els animals es reben en l'explotació amb un dia de vida, amb un pes mitjà de 50-60 grams, i hi romanen fins que assoleixen un pes màxim de 2,1-2,3 kg. L'etapa completa d'engreixament té una duració mitjana de 50-52 dies.  
Quan s'ha assolit el pes de sacrifici, els animals es carreguen de forma manual en gàbies a camions per al seu trasllat a l'escorxador. Posteriorment, es neteja i desinfecta la nau, s'efectua un buit sanitari de dues setmanes i a continuació s'inicia un nou cicle. Es preveu que es realitzen entre 5 i 6 cicles/any.  
La instal·lació disposa de ventilació dinàmica per depressió d'agranament lateral per mitjà de ventiladors i l'entrada d'aire té lloc a través d'una trapa correguda existent al lateral.  
La instal·lació disposa de subministrament d'energia elèctrica per a satisfer les necessitats d'enllumenat i de força.  
La instal·lació disposa d'un sistema de calefacció per mitjà de convectors situats a l'exterior de les naus que utilitzen com a combustible gas propà.  
El subministrament d'aigua als pollastres es realitza per mitjà d'abeuradors tipus tetina. El pinso es disposa en menjadors automàtics. En ambdós casos es disposa d'un sistema elevador per a adaptar-se al creixement dels animals.  
L'explotació disposa de dues captacions d'aigües subterrànies com també d'abastiment d'aigua potable procedent de la xarxa municipal d'aigua, sent-ne el consum anual estimat en 13.943,5 m³/any.  
Es considera que a les cobertes de les edificacions no hi haurà pols ni brutícies, per la qual cosa les aigües pluvials estaran netes i no caldrà instal·lar cap sistema per a la seua recollida o canalització.  
Les aigües residuals sanitàries es canalitzaran fins a un depòsit estanc i impermeable i seran gestionades per un gestor autoritzat per a portar-les a una estació depuradora.  
L'extracció de la gallinassa junt amb la jaç es realitza una vegada finalitzat el cicle i es retira per mitjà d'una empresa fabricant d'adobs orgànics. Cada nau disposa de femer estanc i impermeable, amb un pendent cap a una fossa de recollida de lixiviats, situats als extrems de les naus.  
L'empresa disposa de contracte de retirada de fem per a les sis naus existents, que haurà de ser ampliat per a la totalitat de la instal·lació.  
Annex II. Condicions de la declaració d'impacte ambiental  
Haurà de justificar davant de la Direcció General per al Canvi Climàtic que disposa d'un informe definitiu favorable, a l'efecte patrimonial, de la Conselleria de Cultura, Educació i Esport.  
Haurà de justificar davant d'aquesta direcció general que disposa de l'informe favorable de l'organisme de conca competent, sobre la disponibilitat i compatibilitat de l'increment del consum d'aigua derivat de la implantació de l'ús previst en el projecte, amb les previsions dels plans hidrològics, a més de la no-afecció o menyscabament a altres usos existents legalment implantats, establit en l'article 19 de la Llei 4/2004, de 30 de juny, de la Generalitat, d'ordenació del territori i protecció del paisatge.  
S'haurà de justificar davant de la Direcció General per al Canvi Climàtic el trasllat de les aigües residuals procedents de les instal·lacions sanitàries del local tècnic com també les del gual sanitari a l'EDAR municipal i s'haurà de disposar del certificat d'impermeabilitat, estanquitat i estabilitat estructural del depòsit soterrat d'aquestes aigües i del càlcul justificatiu de les seues dimensions i dels materials amb què s'ha construït, tot això signat per un tècnic competent i visat pel col·legi oficial corresponent.  
Es comunicarà a la Direcció General per al Canvi Climàtic qualsevol canvi que es produïsca en la destinació dels residus.